บัญชีกลางปลดล็อก จ่ายตรงรักษามะเร็ง
กรมบัญชีกลางผ่อนเกณฑ์เบิกจ่ายตรงค่ายารักษามะเร็งเพิ่มอีก 4 รายการ มีผลใช้ 21 ก.ย.นี้
15 ก.ย. 2561

กรมบัญชีกลางผ่อนเกณฑ์เบิกจ่ายตรงค่ายารักษามะเร็งเพิ่มอีก 4 รายการ มีผลใช้ 21 ก.ย.นี้
น.ส.สุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางจะประกาศหลักเกณฑ์และเงื่อนไขการเบิกจ่ายค่ารักษาพยาบาลสำหรับผู้มีสิทธิและบุคคลในครอบครัวที่เป็นผู้ป่วยโรคมะเร็งและโลหิตวิทยาเพิ่มเติม  ซึ่งหลักเกณฑ์ดังกล่าวได้กำหนดเงื่อนไขการ เบิกค่ายา 41 รายการ ที่ไม่สามารถเบิกในระบบจ่ายตรง โดยกำหนดให้จำนวน 4 รายการ สามารถเบิกจ่ายตรงได้โดย ไม่ต้องทดรองจ่ายไปก่อน
สำหรับยาอีก 37 รายการ ที่เหลือ หากแพทย์ผู้ทำการรักษาผู้ป่วยโรค มะเร็งได้ใช้ยาหรือวิธีการรักษาอื่นก่อนแล้ว และวินิจฉัยเพิ่มเติมว่าผู้ป่วยมี ความจำเป็นต้องใช้ยาดังกล่าว ให้ สถานพยาบาลยื่นเรื่องมาที่กรมบัญชีกลางเพื่อขออนุมัติให้เบิกจ่ายตรงสำหรับผู้ป่วยเป็นรายกรณี
นอกจากนี้ ได้ร่วมมือกับคณะทำงานจากแพทย์ผู้เชี่ยวชาญการรักษามะเร็ง และโลหิตวิทยา พิจารณาเพิ่มรายการ ยา/เงื่อนไขข้อบ่งชี้ในการเบิกค่ายาอีก 7 รายการ เช่น ยารักษามะเร็งต่อมลูกหมาก ยารักษาโรคมะเร็งรังไข่ ยารักษาโรคมะเร็งลำไส้ใหญ่ เป็นต้น ซึ่งจะช่วยเพิ่มสิทธิ ให้ผู้ป่วยเข้าถึงการรักษาได้มากขึ้น โดย จะเริ่มใช้หลักเกณฑ์ดังกล่าวได้ตั้งแต่ วันที่ 21 ก.ย. 2561 เป็นต้นไป